LH Bank ฉลองครบ10 ปี-ส่งท้ายปีชู 2 โปรโมชั่นสุดพิเศษขอบคุณลูกค้า
นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า เพื่อฉลองครบรอบ 10 ปี LH Bank และส่งความสุขท้าย ปี 2558 ธนาคารขอมอบ 2 โปรโมชั่นสุดพิเศษ เพื่อเป็นการขอบคุณลูกค้าและผู้มีอุปการะคุณที่ใช้บริการทางการเงินกับ LH Bank ตลอดมา
2 ธ.ค. 2558

นายไพรัช ตระหง่านเรือง ผู้ช่วยสายงานกิจการสาขา ธนาคารแลนด์ แอนด์ เฮ้าส์ จำกัด (มหาชน) (LH Bank) เปิดเผยว่า เพื่อฉลองครบรอบ 10 ปี LH Bank และส่งความสุขท้าย ปี 2558 ธนาคารขอมอบ 2 โปรโมชั่นสุดพิเศษ เพื่อเป็นการขอบคุณลูกค้าและผู้มีอุปการะคุณที่ใช้บริการทางการเงินกับ LH Bank ตลอดมา
โปรโมชั่นที่ 1 เมื่อลูกค้าประเภทบุคคลธรรมดาทำรายการโอนเงินจากบัญชี LH Bank ไปต่างธนาคาร รวมทั้งการรับโอนเงินจากต่างธนาคารมายังบัญชี LH Bank ผ่านทุกช่องทางที่ธนาคารให้บริการ ได้แก่ Internet Banking (LH Bank Speedy), ตู้ ATM LH Bank และเคาน์เตอร์สาขาของ LH Bank ที่มีมากกว่า 126 สาขาทั่วประเทศ ทำครบ 10 รายการ รับฟรี บัตรกำนัลสตาร์บัคส์ มูลค่า 100 บาท จำนวน 1 ใบ ตั้งแต่วันที่ 1 ธันวาคม 2558 – 31 มีนาคม 2559 หรือจนกว่าของจะหมด
โปรโมชั่นที่ 2 ชำระค่าสินค้าและบริการ ฟรีค่าธรรมเนียม 4 เดือน เมื่อชำระผ่านช่องทางInternet Banking (LH Bank Speedy), ตู้ ATM LH Bank และเครื่องรับฝากเงินสดอัตโนมัติ หรือ LH Bank CDM จะได้รับสิทธิยกเว้นค่าธรรมเนียม ทุกบิล ทุกประเภท ที่ธนาคารให้บริการรับชำระซึ่งมีมากกว่า 120 ร้านค้าที่ร่วมรายการ อาทิ ค่าไฟ ค่าน้ำประปา ค่าโทรศัพท์ ค่าบริการอินเตอร์เน็ต ค่าบัตรเครดิต ค่าผ่อนรถ ค่าผ่อนบ้าน ค่าเบี้ยประกัน เป็นต้น และที่พิเศษคือจ่ายกี่บิลก็ฟรีไม่อั้น ตั้งแต่วันที่ 1 ธันวาคม 2558 – 31 มีนาคม 2559
 
 